*SCHOOL LETTERHEAD*

ATTACHMENT D1

 *Date, 2018*

Հարգելի աշակերտ և ծնողներ/խնամակալներ,

Սույն նամակը ձեզ տեղեկացնում է Լոս Անջելեսի միացյալ դպրոցական շրջանի (ԼԱՄԴՇ) ավագ դպրոցի տեղավորման կանոնակարգի մասին: Շրջանն առաջարկում է «տարբերակներ» (pathways) կոչվող մաթեմատիկայի հաջորդական դասընթացներ՝ տարբեր կարիքներ և հետաքրքրություններ ունեցող աշակերտների համար: Իններորդ դասարանի աշակերտների մեծամասնությունը կընդգրկվի Ընդհանուր Հանրահաշիվ 1 դասընթացում: Միջին դպրոցի այն աշակերտները, ովքեր հետաքրքրված են արագացված ծրագրով, իններորդ դասարանում կընդգրկվեն Երկրաչափություն կամ Հանրահաշիվ 2 դասընթացում:

Շրջանի նպատակն այն է, որ ավագ դպրոց փոխադրվող աշակերտները ստանան պատշաճ մակարդակի որակյալ ուսուցում մաթեմատիկայի բնագավառում, որն ուժեղ հիմք կհանդիսանա ավագ դպրոցում անցկացվող մաթեմատիկայի խորացված դասընթացներում հաջողություն ունենալու համար: Ի հավելումն ավագ դպրոցի «տարեբերակի», որը ներառում է Հանրահաշիվ 1, Երկրաչափություն, Հանրահաշիվ 2 և չորրորդ տարվա մաթեմատիկայի դասընթաց, ԼԱՄԴՇ-ն անհրաժեշտ է համարում, որ որոշ աշակերտներ ավագ դպրոցում մաթեմատիկան անցնեն արագացված տարբերակով:Այնուամենայնիվ, արագացված տարբերակի ինտենսիվության պատճառով, շրջանն առաջարկում է արագացված ծրագիրը միայն մաթեմատիկայի բնագավառում ուժեղ հիմք ունեցող աշակերտներին, ովքեր հանձն են առնում դժվարություններ հաղթահարելով մաթեմատիկայի երկու դասընթաց անցնել միևնույն ուսումնական տարվա ընթացքում:

**Ավագ դպրոցի արագացված տարբերակ**

Շրջանն առաջարկում է ավագ դպրոցի արագացված ծրագրի հետևյալ տեսակները.

1. Աշակերտն անցնում է ընդհանուր Երկրաչափություն և ընդհանուր Հանրահաշիվ I իններորդ դասարանում: Այս տեսակն ընտրելու համար պահաջվում է, որ աշակերտն ունենա “B” կամ “A” գնահատական C.C. Մաթեմատիկա 8-ից, և որ աշակերտի ութերորդ դասարանի Smarter Balanced մաթեմատիկայի արդյունքը լինի նվազագույնը «ստանդարտին համապատասխան» կամ «ստանդարտից բարձր»:

Կամ

1. Աշակերտն անցնում է Երկրաչափություն **և** Հանրահաշիվ II տասներորդ դասարանում:Այս տարբերակն ընտրելու համար պահանջվում է C.C. Հանրահաշիվ 1-ից “B” կամ “A” գնահատական, և որ աշակերտի ութերորդ դասարանի Smarter Balanced մաթեմատիկայի արդյունքը լինի նվազագույնը «ստանդարտին համապատասխան» կամ «ստանդարտից բարձր»:

Երկու տարվա ընթացքում Հանրահաշիվ 1, Երկրաչափություն և Հանրահաշիվ 2 հաջողությամբ անցնելու դեպքում աշակերտը կարող է անցնել խորացված մաթեմատիկայի դասընթաց տասնմեկերորդ և տասներկուերորդ դասարաններում:

1. Եթե աշակերտն ընտրում է արագացված տարբերակը, բայց չի ընտրում 1 կամ 2 տեսակները, ապա նա կարող է ընտրել երրորդ տեսակըտասնմեկերորդ դասարանում՝ Խորացված մաթեմատիկան, Հանրահաշիվ 2 անցնելու փոխարեն:

Ընդհանուր Հանրահաշիվ 1-ից **և** Երկրաչափությունից ստացած “B” կամ “A” գնահատականները պահանջվում են խորացված մամթեմատիկայի դասընթացի որակավորում ստանալու համար:

Ծնողի/խնամակալի ընտրությամբ նրա երեխան կարող է տեղավորվել արագացված տարբերակներից որևէ մեկում, անգամ եթե աշակերտը չի ստացել պահանջվող նվազագույն գնահատականը:

**\*Ավագ դպրոցի արագացված տարբերակի նմուշ**

|  |  |  |  |  |  |
| --- | --- | --- | --- | --- | --- |
| **Դասարան** | **Դասարան8** | **Դասարան 9** | **Դասարան 10** | **Դասարան 11** | **Դասարան12** |
| Ավագ դպրոցի արագացված դասընթաց Տարբերակ 1 | CC Մաթեմատիկա 8 | CC Հանրահաշիվ 1 ևCC Երկրաչափություն*(միաժամանակ)* | CC Հանրահաշիվ 2 | Մաթանալիզի ներածություն | AP Մաթանալիզ |
| Ավագ դպրոցի արագացված դասընթաց Տարբերակ 2 | CC Մաթեմատիկա 8 | CC Հանրահաշիվ 1  | CC Հանրահաշիվ 2 ևԵրկրաչափություն*(միաժամանակ)* | Մաթանալիզի ներածություն | AP Մաթանալիզ |
| Ավագ դպրոցի արագացված դասընթաց Տարբերակ 3 | CC Մաթեմատիկա 8 | CC Հանրահաշիվ 1 | CC Երկրաչափություն | Խորացված մաթեմատիկա | AP Մաթանալիզ |

Նշվածները ցույց են տալիս արագացված դասընթացի միավորները:

**Արագացված դասընթացի տարբերակի վերաբերյալ նկատառումներ**

Քանի որ արագացված դասընթաց տարբերակի դեպքում ծանրաբեռնվածությունը գնալով ավելանում է, շատ կարևոր է, որ աշակերտները և ծնողները/խնամակալներն ուշադրությամբ հաշվի առնեն նաև մաթեմատիկայի դասընթացի մյուս այլընտրանքները:Այն աշակերտները, ովքեր որոշում են ընդունել մաթեմատիկայի դասընթացի արագացված տարբերակը, պետք է անձամբ պարտականություն վերցնեն իրենց վրա՝ զբաղվելու խորացված մաթեմատիկայի դսասընթացների ուսումնասիրմամբ և/կամ մաթեմատիկայի երկու դասընթաց անցնել միևնույն ուսումնական տարում: Աշակերտները և նրանց ծնողները/խնամակալները պետք է խորհրդակցեն իրենց ակադեմիական խորհրդատուի հետ մաթեմատիկայի դասընթացի մյուս այլընըրանքների վերաբերյալ:Յուրաքանչյուր աշակերտ և նրա ծնողը/խնամակալը պետք է ուշադրությամբ կարդա ավագ դպրոցի արագացված դասընթացի համաձայնագիրը մինչև այն ստորագրելը:

Խորհրդատուները, աշակերտները և ծնողները պետք է հաշվի առնեն մի շարք օբյեկտիվ և սուբյեկտիվ չափորոշիչներ արագացված տարբերակներից *ցանկացածը* ընտրելիս:

Արագացված դասընթացի 1-ին կամ 2-րդ տարբերակների համար պահանջվում է ութերորդ դասարանի Smarter Balanced-ի «ստանդարտին համապատասխան» կամ «ստանդարտից բարձր» գնահատական, այսինքն՝ նախորդ կիսամյակում անցած մաթեմատիկայի դասընթացից “B” կամ “A” գնահատական:

\*Խնդրում ենք հաշվի առնել, որ նմուշում թվարկված մաթեմատիկայի դասըթնացները կարող են հասանելի լինել ոչ բոլոր դպրոցներում

 \*\*Այն աշակերտները, ովքեր խորացված մաթեմատիկայի դասընթացը հաջողությամբ անցել են՝ ստանալով C կամ ավելի բարձր գնահատական, 12-րդ դասարանում կարող են ընդգրկվել AP մաթանալիզի դասընթացում:

**Շարունակական հաջողությունը և ներգրավումը արագացված դասընթացում**

Միավորված արագացված դաընթացները, ինչպիսիք են խորացված մաթեմատիկան և Հանրահաշիվ I կամ 2-իկրկնակի բլոկըև Երկրաչափությունը չափազանց ծանրաբեռնված են: Ավելին, որպես արագացված տարբերակներից որևէ մեկում ընդգրկվելու պայման, աշակերտները պետք է ցուցաբերեն շարունակական ակադեմիական հաջողություն այս դասընթացների մեջ ուսումնական տարվա ընթացքում: Եթե աշակերտը ստանում է “B”-ից ցածր գնահատական առաջին կիսամյակի Խորացված մաթեմատիկայի դասընթացից (310507H), ապա ուսուցիչը պետք է գնահատի աշակերտի պոտենցիալը, օգտագործելով բազմակի միջոցներ, որպեսզի որոշի նրա համապատասխանությունը արագացված մաթեմատիկայի ծրագրին: Ուսուցչի գնահատման և ակադեմիական խորհրդատուի և ծնողի հետ համագործակցության հիման վրա աշակերտի տեղաբաշխումը կարող է ճշգրտվել գարնանային կիսամյակում: C կամ ավելի բարձր գնահատականով խորացված մաթեմատիկայի դասընթացն ավարտող աշակերտները կարող են 12-րդ դասարանում ընդգրկվել AP Մաթանալիզ դասընթացում:

Խնդրում ենք վերանայել ավագ դպրոցի դասընթացի արագացված ծրագրի կցված համաձայնագիրը: Եթե աշակերտն ընդգրկված է ավագ դպրոցի արագացված ծրագրերից որևէ մեկում, ապա պահանջվում է, որ նա և ծնողը/խնամակալը ստորագրեն ավագ դպրոցի արագացված դասընթացի համաձայնագիրը, ինչր պարտադիր պայման է արագացված տարբերակում ընդգրկվելու համար:

**Լրացուցիչ նկատառումներ**

Արագացված մաթեմատիկան իր առավելություններն ու թերություններն ունի յուրաքանչյուր տարում: Իններորդ դասարանցիները կարող են այնքան էլ հաջողակ չլինել ավագ դպրոց փոխադրվելու փորձառության պատճառով, սակայն նրանց գրաֆիկն ավելի ճկուն է՝ միաժամանակ մաթեմատիկայի երկու դասընթաց անցնելու համար:

Տասներորդ դասարանցիները հոգեպես ավելի պատրաստ են միաժամանակ երկու դասընթաց անցնելու, և աշակերտի խորհրդատուն հնարավորություն ունի նրա իններորդ դասարանի մաթեմատիկայի ուսուցչից տեղեկություն ստանալ՝ աշակերտի արագացված տարբերակին պատրաստ լինելու վերաբերյալ: Այնուամենայնիվ, հնարավոր է, որ տասներորդ դասարանցին իր գրաֆիկում տեղ չունենա մաթեմատիկայի երկու դասընթացների համար՝ այլ a-g պահանջների պատճառով:

Լրացուցիչ տեղեկությունների համար դիմեք ... (անուն, վերնագիր, էլ. փոստ, հեռախոս):

|  |
| --- |
| **Ավագ դպրոցի Մաթեմատիկայի դասընթացի արագացված տարբերակի համաձայնագիր** |

**Արագացված դասընթացի հնարավորությունները ավագ դպրոցում.**

ATTACHMENT D2

**(1)**իններորդ դասարանում միաժամանակյա ընդգրկում CC Հանրահաշիվ 1 և Երկրաչափություն դասընթացներում, (2) տասներորդ դասարանում միաժամանակյա ընդգրկում CC Երկրաչափությունև CC Հանրահաշիվ 2 դասընթացներում, իսկ (3)տասնմեկերորդ դասարանում՝ խորացված մաթեմատիկա դասընթացում:

* Ես կարդացել եմ կցված նամակը, որը քննարկում է ավագ դպրոցի արագացված մաթեմատիկայի ծրագրերը:
* Ես հասկանում եմ, որ արագացված ծրագրում աշակերտը կանցնի մաթեմատիկան ավելի մեծ ծանրաբեռնվածությամբ *և* ավելի արագ ընթացքով, քան սովորական մաթեմատիկայի դասընթացում:
* Ես հասկանում եմ, որ արագացված դասընթացներում աշակերտից պահանջվում է պահպանել “B” կամ ավելի բարձր գնահատական:
* Ես հասկանում եմ, որ ԼԱՄԴՇ կանոնակարգը պահանջում է, որ աշակերտը 9-11-րդ դասարաններում ընգրկված լինի մաթեմատիկայի դասընթացներում: Այդ պատճառով, արագացված տարբերակում ընդգրկված աշակերտները Հանրահաշիվ 2-ից բացի, կանցնեն խորացված դասընթաց:
* Այն դեպքում, եթե իմ երեխան չկարողանա պահպանել B կամ ավելի բարձր գնահատական այս դասընթացի առաջին կիսամյակի 10 կամ 15 շաբաթի առաջընթացի հաշվետվությունում(ներում), կկայանա ծնող-ուսուցիչ հանդիպում՝միջամտության և օժանդակման փոխադարձ գործողությունների պլան կազմելու նպատակով:
* Եթե առաջին կիսամյակի վերջում իմ երեխան չկարողանա բարձրացնել իր գնահատականը մաթեմատիկայի արագացված ծրագրից՝ հասցնելով “B”-ի կամ ավելին, նրան կհանձնարարվի տեղափոխվել այլ ծրագրի այլ տարբերակ երկրորդ կիսամյակում:
* Ես հականում եմ, որ եթե որպես ծնող կամ օրինական խնամակալ խնդրեմ, որ իմ երեխան ընդգրկվի մաթեմատիկայի այլ դասընթացում, ապա ինձ կհրավիրեն խոսելու խորհրդատուի հետ՝ մաթեմատիկայի այլընտրանքային դասընթացները քննարկելու համար:

Ստորագրելով այս փաստաթուղթը, ես ընդունում եմ հետևյալը.

***Ես կարդացել եմ արագացված դասընթացի ծրագրի համաձայնագիրը և հասկանում եմ վերը նշված չափորոշիչները, որոնք առաջարկվել են իմ երեխային ավագ դպրոցում մաթեմատիկայի արագացված ծրագիր անցնելու համար:***

|  |  |  |  |  |
| --- | --- | --- | --- | --- |
| Աշակերտի անունը | \_\_\_\_\_\_\_\_\_\_\_\_\_\_\_\_\_\_\_\_\_ | Ամսաթիվ \_\_\_\_\_\_ |  Դասարան |  |
| Ծնողի/խնամակալի անունը |  |
| Ծնողի/խնամակալի ստորագրությունը |  |
| Էլ. հասցե |  | Հեռախոսահար \_\_\_\_\_\_\_\_\_ |  |